УСТАВ

НА НАРОДНО ЧИТАЛИЩЕ „ПРОБУДА-1936” С. БОЖУРКА, ОБЩИНА Търговище, област търговище

ГЛАВА ПЪРВА

ОБЩИ ПОЛОЖЕНИЯ

Чл.1 Народно читалище “Пробуда-1936” е традиционно самоуправляващо се българско културно - просветно сдружение със седалище с. Божурка, община Търговище. То работи на принципите на доброволността, демократизма и автономията

Чл.2 Читалището не е политическа организация. В неговата дейност могат да участват всички физически лица без ограничения за възраст пол, политически и религиозни възгледи и етническо самосъзнание.

Чл.3 Читалището е юридическо лице с нестопанска цел за осъществяване на обществено полезна дейност.

Чл.4 Читалището поддържа отношения на сътрудничество и координация с държавни и общински организации, на които законите възлагат права и задължения, свързани с неговата дейност, като спазва своята автономия.

Чл.5 Читалището може да се сдружава с други читалища и сродни организации, без това да ограничава самоуправлението на собствената си дейност и имуществото си.

Чл.6 Читалището работи във взаимодействие с културни, научни инстутуции, учебни заведения, обществени, стопански и др. организации, извършващи или подпомагащи културната дейност. То може да влиза в договорни отношения с тези или други струкури, без да накърнява своите права и интереси.

ГЛАВА ВТОРА

ЦЕЛИ

Чл.7 Читалището има за свои цели:

1. Развитие и обогатяване на културния живот, социалната и образователна дейност.
2. Запазване и разпространение на народните обичаи и традиции.
3. Разширяване знанията и обогатяване културата на населението, приобщаване към ценностите и постиженията на науката, изкуството и културата.
4. Възпитаване и утвърждаване на национално самочувствие.
5. Да бъде средище на за духовен живот в селото и региона.
6. Осигуряване на достъп на информация.

Чл.8 За постигане на своите цели читалището извършва дейноси като:

1. Поддържа общодостъпна библиотека с читалня, фоно и видеотека, създава и поддържа информационни мрежи.
2. Развива и подпомага любителското художествено творчество – самостоятелно или съвместно с др. организации. Изгражда разнообразни по форма и жанр колективи.
3. Организира школи, кръжоци, курсове, изложби, концерти, празненства, чествания, младежки дейности и други.
4. Събира, съхранява и разпространява знания за родния край.
5. Създава и съхранява музейни колекции съгласно Закона за културното наследство.
6. Предоставяне на компютърни и интернет услуги.
7. Предприема други инициативи с нестопанска цел, съответстващи на Законите и Устава.

Чл.9. Читалището може да извършва допълнителни дейности, подпомагащи изпълнението на основните му функции, при което спазва ограниченията за използването на собствено или ползвано имущество, предвидено в чл. 4 от Закона за НЧ, а именно: да не организират или предоставят имущество за хазартни игри и нощни заведения; за дейности на нерегистрирани по Закона на вероизповеданията религиоизни общности; за постоянно ползване от политически партии и организации; на председателя, секретаря, членовете на настоятелството и проверителната комисия и членовете и техните семейства.

/1/Допълнителните стопански дейности, които може да развива читалището са:

* Информационни – предоставяне на компютърни и интернет услиги
* Административни услуги
* Издателска
* Консултантска
* Социални услуги
* Отдаване под наем или аренда
* Други, свързани с предмета на основната и позволени от действащия правен режим дейности.

Приходите от тези дейности се използва единствено за постигане на целите на читалището, като изрично се забранява разпределянето на печалба.

Чл.10 Читалищното сдружение няма право да управлява и да се разпорежда с имуществото на своите членове.

ГЛАВА ТРЕТА

Членство

Чл.11. Членовете на читалището са индивидуални, колективни, почетни и дарители. Броят на членовете на читалище “Пробуда-1936” е не по-малък от 50

Чл.12./1/ Индивидуалните членове са български граждани. Те биват действителни и спомагателни.

/2/ Действителните членове са дееспособни лица навършили 18 години, които плащат редовно определения от Общото събрание членски внос и участват в дейността на читалището. Право на глас имат тези, които са платили членския внос за текущата година.

/3/ Спомагателни членове са лица до 18 години, които нямат право да бъдат избирани в ръководни органи и имат право на съвещателен глас.

Чл.13 Всеки член на читалището има ПРАВО:

1.Да избира ръководни органи и да бъде избиран в тях. /без упоменатите в чл.12 ал.3 от Устава/

2. Да ползва с предимство читалищните форми и база.

3. Да получава информация за дейността на читалището.

4. Да участва в обсъждане на дейността му.

И Е ДЛЪЖЕН:

1. Да плаща определения членски внос.
2. Да спазва Устава.
3. Да участва според възможностите в дейността му.
4. Да опазва имуществото му.

Чл.14. Колективни членове на читалището могат да бъдат: професионални организации, стопански организации, търговски дружества, кооперации и сдружения, учебни заведения. Колективните членове имат право на един глас.

Чл.15. Почетните членове на читалището са български или чуждестранни граждани, които имат конкретни заслуги към него. Почетните членове и дарителите се обявяват с решение на Общото събрание на читалището.

Чл. 15а. Членството се учредява с писмена молба подадена до настоятелството и се поддържа с акта на плащане на членски внос.

ГЛАВА ЧЕТВЪРТА

УПРАВЛЕНИЕ

Чл.16. Органи на читалището са: Общото събрание, настоятелството и проверителната комисия.

Чл.17. Върховен орган на читалището е Общото събрание. То се състои от всички членове на читалището, имащи право на глас - действителните, почетните и колективните.

Чл.18./1/ Общо събрание:

1. Изменя и допълва Устава.
2. Избира и освобождава членовете на настоятелството, проверителната комисия и председателя.
3. Приема, изменя и отменя вътрешните актове, необходими за организацията и дейността на читалището.
4. Изключва членовете на читалището.
5. Определя основните насоки за дейността на читалището.
6. Приема бюджета на читалището и годишните отчети до 30 март на следващата година.
7. Определя размера на членския внос.
8. Решава въпроса за членуването в читалищни сдружения.
9. Обявява почетните членове и членове-дарители.
10. Отменя решенията на другите органи на читалището.
11. Взема решение за откриване на клонове на читалището след съгласуване с общината.
12. Взема решение за прекратяване на читалището.
13. Взема решения за отнасяне до съда на незаконосъобразни действия на ръководството или отделни читалищни членове.

/2/ Рещенията на читалищното Общо събрание са задължителни за другите му органи.

Чл.19./1/ Редовно Общо събрание се свиква от настоятелството най-малко веднъж годишно.

/2/ Извънредно Общо събрание може да бъде свикано по решение на настоятелството, по искане на проверителната комисия или една трета от членовете, имащи право на глас. При отказ на настоятелството да свика извънредно Общо събрание до 15 дни от постъпване на искането на проверителната комисия или една трета от членовете на читалището могат да свикат извънредно Общо събрание от свое име.

/3/ Поканата на събранието трябва да съдържа дневния ред, датата, мястото, часа на провеждането му и кой го свиква. Тя трябва да бъде получена срещу подпис не по-късно от седем дни преди датата на провеждането му. В същия срок на общодостъпни места трябва да бъде обявено съобщение за събранието, като временно се прекратява събирането на членски внос.

/4/ Общото събрание е законно, ако на него присъстват най-малко половината от имащите право на глас членове. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно Общо събрание и не по-малко от половината плюс един при извънредно Общо събрание.

/5/ Решенията по чл.18, т. 1,4,10,11 и 12 се вземат с мнозинство от 2/3 от членовете. Останалите решения се вземат с обикновено мнозинство.

Чл.20. Изпълнителен орган на читалището е Настоятелството, което се състои от трима /пет, седем и т.н./ члена, които се избират с явно гласуване за срок до три години. Те не могат да имат роднински връзки по права и съребрена линия до четвърта степен, което удостоверява с декларация и носят отговорност по реда на чл. 313 от НК.

/1/ Настоятелството:

1. Свиква общото събрание.
2. Осигурява и изпълнява неговите решения.
3. Подготвя и внася проект за бюджет на читалището и утвърждава щата му.
4. Приема годишните планове и внася за разглеждане в Общото събрание годишните отчети.
5. Избира секретар на читалището и утвърждава длъжностната му характеристика.
6. Решава въпросите по текущата дейност на читалището, по изграждане на колективи, школи и т.н. За придобиване и отчуждаване на имущества или отдаване под наем и аренда, за морално и материално стимулиране на читалищните членове и др.

/2/ Настоятелството взема решенията си с мнозинство повече от половината му членове.

/3/ Настоятелството се събира на заседания най-малко веднъж на три месеца. На него могат да присъстват членовете на проверителната комисия и читалищния секретар, ако не е член на същото. При необходимост могат да се канят и други членове.

Чл.21./1/ Председателят на читалището е член на настоятелството и се избира на Общото събрание с явно гласуване за срок до три години.

/2/ Председателят:

1. Организира дейността на читалището съобразно Закона, Устава и решенията на Общото събрание.
2. Представлява читалището.
3. Свиква и ръководи заседанията на Настоятелството и председателства Общите събрания.
4. Отчита дейността си пред настоятелството.
5. Сключва и прекратява трудовите договори със служители на читалището съобразно бюджета на читалището и въз основа на решение на настоятелството.
6. Ежегодно в срок до 10 ноември представя на кмета програма за работата на читалището през следващата година.
7. Представя ежегодно до 31 март пред кмета на общината доклад за осъществените читалищни дейности и изразходваните средства от бюджета през предходната година.
8. Носи пряка и еднолична отговорност за непредставянето или ненавременно представяне на документите по т.6 и 7.

/3/ За правомощията по предходния член председателя може да упълномощи секретаря на читалището или друг член на настоятелството.

/4/ Секретар:

1. Организира изпълнението на решенията на настоятелството, включително изпълнение на бюджета.
2. Организира текущата основна и допълнителна дейност.
3. Отговаря за работата на щатния и хонорувания персонал.
4. Представя читалището заедно и поотделно с председателя.
5. Секретарят не може да е в роднински връзки с членовете на настоятелството и на проверителната комисия по права и съребрена линия до четвърта степен, както и да бъде съпруг, съпруга на председателя на читалището, за което подава декларация съгласно чл. 313 от НК при постъпване на работа.

Чл.22./1/ Проверителната комисия се състои най-малко от трима члена, избирани с явно гласуване за срок до три години.

/2/ Членовете на ПК не могат да бъдат лица, които са в трудово-правни отношения с читалището или са роднини на членовете на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

Избраните удостоверяват това със съответни декларации при вписване на обстоятелствата в окръжния съд.

/ 3/ ПК осъществява контрол върху дейността на настоятелството, председателя и секретаря по спазване на Устава, Закона и решенията на Общото събрание.

/4/ Комисията взема решения с обикновено мнозинство.

Чл.23. Не могат да бъдат избирани за членове на настоятелството и проверителната комисия и за секретари лица, които са осъждани на лишаване от свобода за умишлени престъпления от общ характер.

Чл.24. Когато поради смърт, трайна физическа недостатъчност или подаване на оставка от членовете на ръководни органи престане да изпълнява задълженията си, в срок от два месеца Общото събрание избира нов председател или член на ръководствата.

/1/ Членовете на настоятелството, включително председателя и секретаря, подават декларации за конфликт на интереси по условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на съответното читалище.

/2/ Членовете на органите на НЧ имат право да получават възнаграждение за своята дейност, като за всеки случай, когато това се налага ясно се посочват основанието и размера на предлаганото възнаграждение.

ГЛАВА ПЕТА

Имущество и финансиране

Чл.25./1/ Имуществото на читалището се състои от право на собственост и от други вещи права, вземания, ценни книжа, др. права и задължения.

/2/ Читалището ползва и се грижи за недвижимите имоти предоставени му безвъзмездно съгласно закона.

Чл.26. Читалището набира средства от:

1. Членски внос.
2. Културно-просветна и информационна дейност, клубна дейност;
3. Субсидия от държавния и общинския бюджет.
4. Наеми от движимо и недвижимо имущество.
5. Дарения, завещания, помощи.
6. Други приходи.

Чл.27. ЧН изготвя годишен отчет за приходите и разходите, който се приема от Общото събрание. Разходите не могат да превишават приходите. Отчет за изразходваните средства от бюджета се предоставя в Общината.

Чл.28. Недвижимото и движимото имущество, собственост на читалището, както и приходите от него не подлежат на принудително изпълнение за вземания, произтичащи от трудови правоотношения. Читалището ползва установените със закона данъчни и др.привилегии.

ГЛАВА ШЕСТА

ПРЕКРАТЯВАНЕ

Чл.29.Прекратяване:

(1) Читалището може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация или по решение на окръжния съд, ако:

1. дейността му противоречи на закона, устава и добрите нрави;

2. имуществото му не се използва според целите и предмета на дейността на читалището;

3. е налице трайна невъзможност читалището да действа или не развива дейност за период две години;

4.не е учредено по законния ред;

5. е обявено в несъстоятелност.

(2) Прекратяването на читалището по решение на окръжния съд може да бъде постановено по искане на прокурора. направено самостоятелно или след подаден сигнал от министъра на културата

(3) Прекратяването на читалището по искане на прокурора се вписва служебно.

(4) Читалищното сдружение, в което е членувало прекратеното читалище, не може да претендира за разпределянето на имуществото на това читалище.

(5) При прекратяване на читалищно сдружение се прилагат съответно чл. 10 и чл.10а

(6) За неуредените в този устав случаи се прилага Законът за юридическите лица с нестопанска цел.

Чл.29а. Прекратяването на членството в читалището става:

1. По собствено желание, с писмено заявление до настоятелството;
2. По решение на Общото събрание на читалището за неспазване на устава му, незаплащане на членски внос, уронване престижа на читалището, закононарушение и др.

### ГЛАВА СЕДМА

### Административно наказателни разпоредби

Чл. 30. При нарушение на чл.3 ал.4 от ЗНЧ, Председателят или секретарят на читалището, се наказват с глоба в размер от 500 до 1000 лв. и с лишаване от право да заемат изборна длъжност в читалището за срок 5 години.

Чл. 31. При нарушение на чл. 10, ал.3 от ЗНЧ, Председателят на читалището или представляващ читалищно сдружение, се наказва с глоба от 150 до 300 лв.

Чл. 32. При нарушение на чл.26а ал. 4, Председателят на читалището се наказва с глоба от 150 до 300 лв.

ГЛАВА ОСМА

Заключителни разпоредби

Параграф 1. Читалището има кръгъл печат с надпис: „Народно читалище Пробуда-1936“ с.Божурка, общ.Търговище. В средата: емблема на разтворена книга Празник на читалището е 24 май – Ден на славянската писменост и култура.

Параграф 2. Уставът на читалището е приет на Общо събрание, проведено на 21.04.2010 г. в съответствие и при спазване на Закона за народните читалища, публикуван в държавен вестник, брой 42 от 05.06.2009г.

### Председател: \_\_\_\_\_\_/п/\_\_\_\_\_\_\_\_\_\_\_

### / Е. Халил /

### 

### Секретар:\_\_\_\_\_\_\_/п/\_\_\_\_\_\_\_\_

### / Н. Ереджебова/

Отчет за дейността

на НЧ“Пробуда-1936“ с.Божурка, общ.Търговище

за 2018 год.

НЧ“Пробуда-1936“ с.Божурка, е едно малко културно средище в селото, което разнообразява и дава настроение на живеещите в селото. И през 2018 година Читалището продължи своята дейност за утвърждаването му като естествен център за културно-просветна и творческо-развлекателна дейност.

Дейността на Читалището е съпричастна с целия обществен и културен живот в селото. Под читалищната стряха се проведоха всички значими културни мероприятия организирани от читалищното ръководство с подкрепата на кметство с.Божурка. Читалището е отворено за цялата местна общност, като обединява и приютява всички, които желаят да се докоснат до новите достижения на културата.

Целите на Народно Читалище „Пробуда-1936” са, да задоволява потребностите на жителите свързани с развитие и обогатяване на културния живот ,социалната и образователна дейност в населеното място.

Основни функции и задачи на институцията бяха:  
-Отстояване позицията за водещо културно средище;  
- Обогатяване на културния живот;  
- Уреждане и поддържане на общодостъпни библиотеки;

- Предоставяне на компютри и интернет услуги по Програма „Глобални библиотеки";  
- Превръщане на читалището в информационен център;  
- Съхраняване на народните обичаи и традиции;  
-Работа по проекти;

Източник на средства при читалището е държавната субсидия и членски внос.

ДЕЙНОСТИ;

 Библиотечна и информационна дейност. Основна цел в библиотечната дейност е привличане на читатели от най- ранна детска възраст. Към читалището има библиотека с читалня. През 2018г. в библиотеката са регистрирани 191 потребители, от които 33 са деца до 14 години. През 2018 г. в библиотеката са направени 6447 посещения, от които 60- за дома, 6327-информационен център и 345 на организирани събития. Заетите библиотечни документи са: 11 416 броя, от които 205 книги и 11211 броя електронни документа / това са ползваните документи чрез интернет/.

Читалищната библиотека притежава фонд от 6393 тома литература. За 2018 г. библиотеката има една ново набавена книга/дарение/. Поради липса на средства читалището не успя да закупи нова литература през годината.  
За популяризиране на дейността си читалищната библиотека организира: -беседи, разговори, кътове и витрини свързани с книгата.  
- Запознаване на учениците с изискванията, условията и начина за ползване на необходимата литература в библиотеката;  
- Работа с най-малките деца с цел създаване и стимулиране на навици за четене у децата от с.Божурка и околните села от най-ранна възраст. Четене на любими детски приказки. Запознаване с правилата за ползване на библиотечни материали. Отбелязване на седмицата на детската книга маратон на четенето.

ХУДОЖЕСТВЕНО-ТВОРЧЕСКА ДЕЙНОСТ;

През 2018 г. читалището организира и проведе следните дейности;

1. „Бабинден” 21.01.2018 г.
2. „Св.Валентин и Трифон Зарезан” 14.02.2018 г.
3. „Вечер на майчиния език” 21.02.2018 г.
4. „Работилница за мартеници’ 28.02.2018 г.
5. „Баба Марта бързала мартеници вързала” 01.03.2018 г.
6. „изработка на поздравителни картички за 8-ми Март” 06-07.03.2018 г.
7. „ Жена,Майка,Любима” 08.03.2018 г.
8. „Шарен Великден” 05.04.2018 г.
9. „Гергьовден-Хъдърлез” 06.05.2018г.
10. „С дъх на хляб и мед” 15.05.2018 г.
11. „Алея на занаятите” 15.05.2018 г.
12. „Кулинарна изложба- курбан байрям” 24.08.2018 г.
13. „Майсторлък с круши с.Осен” 22.09.2018 г.
14. „Изработка на новогодишна и коледна украса” 21-24.12.2018 г.
15. „Тържество за Коледа и Нова година” 25.12.2018 г.

Материално-техническата база е в добро състояние. Сградата и помещенията са достъпни за потребителите. В сградата има интернет. Читалището разполага с 4 броя компютъра, 2 броя копирна техника и 1 брой озвучителна техника.Има и назначен човек на 4 часа по програма „Глобални библиотеки”.

Имаме и кръжок „Сръчни ръчички”, където изработваме картички и украси за различни поводи. С жените от „Клуб на жената” поддържаме и селския парк.

През лятото децата от селото се събират в читалището да четат книжки, да рисуват, да сърфират в интернет и да се забавляват. Също през лятната ваканция им организираме спорни състезания.

Изготвихме кътове, табла и изложби по-повод: годишнина от обесването на Васил Левски, 3-ти март, деня на хумора, 1-ви май, деня на Европа, 2-ри юни, деня на съединението, деня на будителите.

Изготвят се справки и отчети към Министерството на Културата, към РБ „П.Стъпов“-гр.Търговище,към Статистически институт и РЕКИЦ гр. Търговище.

Партньори на читалището са Кметството с.Божурка, клуб на НСО Търговище, община Търговище, РЕКИЦ Търговище

Читалището е уникална институция и то може да се развива в различни насоки като: социална,културна,образователна и информационна.

Ние вярваме ,че с общи усилия ще превърнем читалището в модерен, привлекателен и културен център.

Председател:.............

Секретар:.............

До Кмета

на община Търговище

д-р Дарин Димитров

П Р О Е К Т О - П Л А Н

на Народно читалище „Пробуда-1936” с.Божурка, общ.Търговище

за 2019 г.

ОСНОВНА ЗАДАЧА

Превръщане на читалището в общодостъпен център за библиотечно и информационно осигуряване на населението, чрез ускореното навлизане в дейността му на съвременни комуникационни и информационни технологии, развитие и обогатяване на културния живот, запазване традициите и обичаите на селото. Привличане на допълнителни източници за финансиране, привличане на млади читатели, обогатяване на библиотечния фонд. Формиране на читалището като място за общуване и контакти, културна и социална интеграция.

БИБЛИОТЕЧНА ДЕЙНОСТ

Поддържане на общодостъпна библиотека с читалня

Закупуване на нови книги

Беседи с ученици с цел запознаване и опазване на библиотечния фонд

Проучване на читателски интереси

Отчисляване на стари и повредени книги

Уреждане на кътове за видни писатели по повод техни годишнини

КУЛТУРНИ ДЕЙНОСТИ

Провеждане на тържества, изложби, вечери, спортни състезания и игри и др.

КУЛТУРЕН КАЛЕНДАР

м. Януари

06.01 – 171 г. от рождението на Хр.Ботев – оформяне на кът с негови произведения

11.01- международен ден на думата „Благодаря” – оформяне на кът с изписани думи „Благодаря” на различни езици

21.01 - По повод Деня на родилната помощ съвместно с клуб на жената пресъздаване на обичая „Бабин ден”

- Световен ден на прегръдката

м. Февруари

10.02. – Ден на пчеларя – дегустация на мед от местни производители

11.02.-13.02. - изработване на картички с пожелания за Св. Валентин и оформянето им в кът

14.02. - организиране на увеселителна вечер под наслов „ за виното и любовта

19.02. - оформяне на кът за живота и делото на Васил Левски

21.02. – отбелязване на международния ден на майчиния език

27.02.-28.02. организиране на „Работилница за мартеници”

м. Март

01.03. -„Баба Марта бързала мартеници вързала”- изложба на мартеници изработени от децата и връзване на мартеници на всички посетители на читалището

- „На кафе” – отбелязване на деня на самодееца

03.03. -Оформяне на кът с материали за 3-ти Март – освобождение на България от османско иго

05.03.-06.03. -Изработване на поздравителни картички с децата „Благодаря ти Мамо”

08.03. - Организиране на тържество с увеселителна вечер по-случай 8-ми Март

21.03. – Световен ден на поезията

м. Април

22.04. - по-случай международния ден на Земята – почистване на градинката и засаждане на цветя

23.04. – международен ден на книгата и авторското право – маратон на четенето

25.04. -боядисване на яйца за Великден и подреждането им в изложба

м. Май

06.05. - Гергьовден- отбелязване на празника

09.05. -Оформяне на кът „Европейски съюз”

10.05. – Световен ден на движението за здраве

24.05. - Рецитал с учениците по-повод 24-ти Май

м. Юни

01.06.- По-повод международния ден на детето – рисунка на асфалт

- Ден на розата – конкурс за най-хубав букет от рози

02.06. - По-повод 2-ри Юни- оформяне на кът с книги за живота и дейността на бележити революционери

Подбор на ученическа литература за прочит през ваканцията

Организиране на изложба с традиционни питки по-случай „шекер Байрям”

м. Юли

02.07. – Международен ден на НЛО

лятна детска читалня „Чети, играй и сърфирай в мрежата”

организиране на излет под наслов „Да опознаем родния край”

„Екскурзия в библиотеката” – запознаване на по-малките читатели с правилата за опазване на книгите

м. Август

Организиране на младежка дискотека по-повод международния ден на младежта

„Забавно лято” организиране на спорни състезателни и развлекателни игри

Организиране на кулинарна изложба по-случай „Курбан байрям”

м. Септември

01.09. – 05.09. -изложба на детски рисунки на тема „Есента в моето село”

06.09. - оформяне на кът с материали по повод деня на Съединението на Източна Румелия с Княжество България

22.09. - участие в програма на община Търговище организиран по повод „Ден на Независимостта”

м. Октомври

01.10.-„За достоен живот” празнична вечер посветена на възрастните хора

04.10. - Световен ден за защита на животните - оформяне на кът с книги за животни

19.10. – Ден на благотворителността

м. Ноември

01.11. - по-повод Деня на будителите запознаване на учениците от селото с живота и делата на различни български будители

08.11.- европейски ден за здравословно хранене – кът с книги за здравословен начин на живот

м. Декември

20.12.-23.12. - организиране на работилница за изработване сурвакници и картички за Коледа и Нова година

24.12. - изложба на сурвакници

25.12. -увеселителна вечер за Коледа и Нова година

ОРГАНИЗАЦИОННА И ФИНАНСОВА ДЕЙНОСТ

Провеждане на редовни заседания

Целесъобразно изразходване на финансовите средства

Спазване на финансовата отчетност

Редовно водене и месечно приключване на касовата книга, приходно-разходни документи, банкови документи, отчети

ИНФОРМАЦИОНЕН ЦЕНТЪР

Свободен достъп до интернет за всички посетители

Информационния център да продължи да извършва услуги за населението / копирни, попълване на формуляри, информиране на земеделски производители за програми и проекти, справки в интернет по различни теми зададени от посетителите/

ОБУЧЕНИЯ

Участие на читалищния секретар и работник библиотека в семинари, курсове и обучения

РАБОТА ПО ПРОЕКТИ

Набиране на информация за финансирани програми, разработване и реализация на подходящи проекти

МАТЕРИАЛНО-ТЕХНИЧЕСКА БАЗА

Опазване и поддържане на материално-техническата база в добро състояние

Поддържане на образцов ред и хигиена в читалищната сграда и около нея

Председател:……………………..

/ Е. Халил /

Списък на Читалищно настоятелство и Проверителна комисия

Настоятелство:

1. Ердинч Акиф Халил
2. Неврие Идризова Ереджебова
3. Гюлтен Раимова Хасанова

Проверителна комисия:

1. Гюлтен Назифова Ахмедова
2. Хатидже Османова Исмаилова
3. Ембие Сафетова Шукриева